समस्या स्वाद की शायद बहुत ज्यादा नहीं है। मानव सभ्यता ने हर स्थिति, हर अभाव, हर प्रचुरता और हर भूगोल में एक से एक स्वादिष्ट भोजन बनाने में कामयाबी हासिल की है। उम्मीद यही है कि ग्लोबल वार्मिंग की कठिनाइयों में भी यह जारी रहेगा। असली समस्या यह है कि अभी जिन लोगों की थाली में पेट भर भोजन नहीं पहुंच रहा, ग्लोबल वार्मिंग के हालात में उनका क्या होगा? यह भी कहा जा रहा है कि खेती, डेयरी उद्योग, पोल्ट्री उद्योग वगैरह के बहुत सारे तौर-तरीके हमें सिर्फ इसलिए छोड़ने पड़ सकते हैं कि वे धरती का तापमान बढ़ाते हैं। इनके सामने स्वाद तो एक छोटी चीज है।